open-index/open-wikipedia-markdown huggingface dataset:
Oslo gate (Oslo)

**Oslo gate** (1A-47, 2-22) er en bygate i Gamlebyen i Oslo, bydel Gamle Oslo. Det nord-sørgående veiløpet starter i krysset Schweigaards gate/Grønlandsleiret, krysser østre del av Bispegata/Oslo torg, og løper over Geitabru (tidligere Oslo bru) ved Erik Schias plass, før den ender i møte med Konows gate/Mosseveien. 

Gateløpet nord for Oslo torg følger traséen for middelalderens *[[Nordre strete (Oslo)|Nordre strete]]* og vises på det eldste kartet over det gamle Oslo fra første del av 1600-tallet. Oslo gate på sørsida av torget er anlagt på 1800-tallet. Dagens gatenavn har opprinnelse fra før byutvidelsen i 1859. 

Bebyggelsen langs veiløpet er i hovedsak leiegårder fra siste halvdel av 1800-tallet. Nordvest for krysset med Bispegata ligger Oslo ladegård fra 1725. Bygget har kjellermurer som til dels stammer fra Oslo Bispeborg fra 1200-tallet. På motsatt side av veien ligger Minneparken med bl.a. ruinene av Hallvardskatedralen. Langs østsida av Oslo gate mellom Ekebergveien og Konows gate, ligger eiendommen Oslo Hospital, som innheholder to 1700-tallsbygg: Gråsteinsbygningen (1737), Norges eldste sykehusbygg, og Gamlebyen kirke (1796). 

Det går trikk på hele gatestrekningen, bygget som Gamlebylinjen. Allerede i 1878 ble skinnegangen fra bykjernen forlenget inn i Oslo gate til St. Halvards plass, og i 1899 til Oslo hospital. Ekebergbanen ble så bygget sør for dette igjen, og åpnet i 1917.

## Referanser


## Eksterne lenker
*
Estadio Mestalla

**Estadio Mestalla** er hjemmebanen til det spanske fotballaget Valencia CF. Banen har en kapasitet på 55&nbsp;000 sitteplasser. Stadionet ble åpnet i 1923 og den første kampen som ble spilt her var hjemmelaget Valencia mot Levante.
Banens størrelse er 105 x 70 meter.

## Eksterne lenker
* 
* The new Mestalla
* Estadios de Espana
Sesong 17 av Simpsons

**[[Simpsons]]' syttende sesong** (først sendt sept. 2005 &ndash; mai 2006) begynte i Norge 12. september 2006, og tilsvarende 11. september 2005 i USA.

Episodeansvarlig for sesong 17 var Al Jean, og denne sesongen ble hans sjette i jobben. Han startet i 2001, sesong 13. Supervising director for sesongen var David Silverman. En hel del nye manusforfattere kom med, inkludert Patric Verrone, Daniel Chun, og Stephane Gillis. 

## Liste over episoder (Totalt 22 episoder)

## Fotnoter


## Se også
* Simpsons
Philips Stadion

**Philips Stadion** er et fotballstadion i Eindhoven i Nederland. Det er hjemmebanen til PSV Eindhoven, og har en kapasitet på 35&nbsp;119 tilskuere.

## Historie
Stadionanlegget ble innviet 31. august 1913, og så sent som i 1933 var kapasiteten kun 300 tilskuere. Den ble utvidet til 18&nbsp;000 tilskuere i 1941. 
I de siste dagene av andre verdenskrig ble det gjort store ødeleggelser i byen, og dette gikk også utover stadionanlegget. Det ble senere reparert, og i 1958 hadde anlegget en kapasitet på 22&nbsp;000 tilskuere. Ytterligere utvidelser av den nordre tribunen (1995), og de fire hjørnene (2000–2002) førte til dagens kapasitet. Arenaen har i dag plass til 35&nbsp;119 tilskuere på fotballkamper. Det er planer om å utvide anlegget i fremtiden, til en kapasitet på ca. 45&nbsp;000 tilskuere.

Arenaen har ved noen anledninger blitt brukt til det ske landslagets hjemmekamper, første gang var i en kamp mot  i 1971 der hjemmelaget vant 8-0. Tilskuerrekorden er 34&nbsp;700 tilskuere, i en kamp mellom PSV Eindhoven og Ajax Amsterdam i 2005.

Selv om ikke arenaen er stor i europeisk målestokk, var den én av de fire nederlandske arenaene under EM i fotball 2000 som ble arrangert av Nederland og Belgia. UEFA-cupfinalen ble spilt på denne banen i 2006, og Sevilla FC slo Middlesbrough FC 4-0.

## Eksterne lenker
* Bilder av Philips stadion på WorldStadiums.com 
* Informasjon om anlegget på Stadiumguide.com
Peter J. Katzenstein

**Peter Katzenstein** (født 1945) er Walter S. Carpenter jr.-professor ved internasjonale studier ved Cornell University. Katzenstein har akademiske grader fra London School of Economics, samt doktorgraden fra Harvard University. Han er regnet som en av de mest innflytelsesrike akademikerne innenfor internasjonal politisk økonomi-grenen av statsvitenskap.

Katzensteins akademiske hovedområde er asiatiske (spesielt japanske) og europeiske (spesielt tyske) roller og normer innenfor internasjonale relasjoner (IR). Herunder er hans arbeider konsentrert om studiefeltene kultur, religion, identitet og regionalisme i det mellomstatlige systemet.

## Referanser


## Eksterne lenker
* Peter Katzensteins nettsted
* Intervju med Peter Katzenstein, ved *Theory Talks*, august 2008
* Offentlig forelesning om ''Why the Clash of Civilizations is wrong'' , *Themonthly.com*, mars 2010
Tromøysund

**Tromøysund** er et sund som skiller øya Tromøy i Arendal kommune fra fastlandet innenfor. Tromøysund går i retning østsydøst – vest. Sundet er om lag 12 km lang, og bredden varierer fra 200 m til om lag 500 m. 

## Skipstrafikk
Tromøysund er innseilingsled til Arendal havn fra øst, og ganske store skip kan gå gjennom sundet. Fartøyer på vei vestover kan, om de ønsker smult farvann, holde innaskjærs ved å seile vestover Tromøysund og fortsette sørover gjennom Galtesund. Arendal regionhavn ligger i Tromøsund, på tettstedet Eydehavn, sammen med Saint-Gobain CM (gamle Arendal Smelteverk) og Nymo mekaniske verksted.

## Fjorder
Det er flere små fjordarmer fra Tromøysund og inn i fastlandet. Mørfjærkilen og Neskilen har begge forbindelse til vassdrag. Ved Eydehavn lå i eldre tid lastehavna Neskilen. Her var det utskiping av trelast og malm fra jerngruvene like ved. 

## Annet
Buøya er en øy i Tromøysund, med bruforbindelse til Eydehavn. Øya er i dag friområde. Den gamle uthavna Narestø med verneverdig bebyggelse ligger like innenfor Tromøysunds østre utløp. På Tromøya ligger tettstedet Kongshavn. Tromøybrua forbinder Tromøy med fastlandet, og krysser Tromøysund. 

DS «Tromøsund» var også et kjent kystruteskip som krigsforliste i Nordsjøen etter å ha blitt kapret av norske kommandosoldater under andre verdenskrig. Skipet tilhørte Arendals Dampskibsselskab.
Streken

***Streken*** (originaltittel på italiensk: *La Linea*) er en italiensk animert komiserie som gikk på RAI fra 1971 til 1986. Serien handlet om den navnløse skikkelsen «Streken» som skulle forestille en liten, stilisert mannsfigur med lang nese som alltid er tegnet i profil og silhuett. Serien ble skapt av vitsetegneren Osvaldo Cavandoli (*Cava*, 1920-2007) i 1969. Skikkelsen er formet av en blyantstrek og ble opprinnelig tegnet som reklamefigur for en italiensk produsent av kjøkken- eller hvitevarer. Serien besto av 90 episoder, hver på rundt to til fire minutter, som ble produsert i 1971, 1978 og 1986.

Filmene viser en liten, stilisert mannsfigur med lang nese som alltid er tegnet i profil og silhuett. Figuren består av en enkel konturstrek som er del av en uendelig linje («bakke») figuren beveger seg på. Mannen møter hindringer og finner gjenstander på streken han går på, og ulike situasjoner oppstår. Ofte henvender han seg til tegneren på et slags tulleitaliensk for å få hjelp. Tegneren viser seg bare med handa og blyanten som om handlingen foregår på et tegnepapir. Selve streken er hvit mot en jevn bakgrunnsflate der fargen skifter med figurens sinnstemning. Filmene slutter oftest med at figuren når enden på streken og faller ut av bildet og historien med et hyl.

I Norge ble tegnefilmene sendt som pauseinnslag på NRK på 1970- og 1980-tallet.

## Referanser


## Eksterne lenker
*
Carrie Melbourne

**Carrie Melbourne** er en britisk rock-bassist og sanger, blant annet kjent for at hun spiller bass-instrumentet Chapman Stick. Hun spiller også piano og gitar.

Carrie Melbourne vokste opp i Hertfordshire i England. Etter at hun hadde fullført musikkstudier ved St. Andrew's University i Skottland, ble hun bassist i rockegruppa Babylon Zoo. Bandet gikk i januar 1996 til topps på den britiske hitlista med singelen *Spaceman*. Til sammen toppet singelen hitlistene i 23 land.

I 1997 var Carrie Melbourne turné-bassist for artisten Tricky. I 1998 og 1999 var hun turné-bassist for Mike Oldfield, blant annet på premieren for albumet *Tubular Bells III* i London i september 1998 og Millenniumsshowet i Berlin 31. desember 1999. Begge de konsertene ble for øvrig filmet og utgitt på DVD.

Senere har hun spilt i gruppa Melbourne sammen med ektemannen Doug Melbourne, der hun også er vokalist. Gruppa har så langt gitt ut to album. Carrie Melbourne opptrer også som soloartist.

## Diskografi
*1996 Babylon Zoo &ndash; *The Boy With The X-Ray Eyes*
*1999 Melbourne &ndash; *Indian Ocean*
*2002 Melbourne &ndash; *Night Star*
*2002 Carrie Melbourne &ndash; *The Dark Art of the Chapman Stick*

## Eksterne lenker
* Intervju på Global Bass Online 
* Intervju på Distant Earth
* Kort biografi på stick.com 
* Nettside for bandet Melbourne
Michael Barnett

**Michael N. Barnett** er en sentral konstruktivist innen internasjonale relasjoner-feltet (IR) av statsvitenskapen. Barnetts forskning er knyttet til fagfeltene internasjonale organisasjoner, internasjonal relasjonsteori og Midtøsten-politikk.

## Biografi

Barnett er utdannet ved University of Illinois, mens doktorgraden er oppnådd ved University of Minnesota. Han var videre professor ved University of Wisconsin i årene 1990 til 2004. I skrivende stund besitter han Harold Stassen setet ved International Affairs avdelingen ved Hubert Humphrey Institute of Public Policy, samt et professorat i statsvitenskap ved University of Minnesota.  

## Publikasjoner

### Bøker

* «Power and Global Governance». Redigert med Raymond Duvall (Cambridge University Press, 2005)
* «Rules for the World: International Organizations in World Politics». Redigert med Martha Finnemore (Cornell University Press, 2004)
* «Eyewitness to a Genocide: The United Nations and Rwanda». (Cornell University Press, 2002)
* «National Identity and Foreign Policy in the Middle». Co-authored with Shibley Telhami (Cornell University Press, 2002)
* «Dialogues in Arab Politics: Negotiations in Regional Order». (Columbia University Press, 1998)
* «Seucurity Communities». Redigert med Emanuel Adler (Cambridge University Press, 1998)
* «Israel in Comparative Politics: Challenging the Conventional Wisdom». (State University of New York Press, 1996)
* «Confronting the Costs of War: Military Power, State, and Society in Egypt and Israel». (Princeton University Press, 1992)

### Utvalgte artikler

* Power in International Politics With Raymond Duvall. International Organization, Vol. 59 (2005)
* «The Politics, Power, and Pathologies of International Organizations.» With Martha Finnemore. International Organization, Vol. 53 (1999)

## Referanser


## Eksterne lenker

* https://web.archive.org/web/20060901083121/http://www.hhh.umn.edu/people/mbarnett/
Stallogargotunnelen

**Stallogargotunnelen** er en tunnel på riksvei 94 i Hammerfest kommune i Finnmark. Tunnelen går under fjellet Stalloen på Kvaløya, mellom Ikarnes og Alnes. Den erstattet ei rasfarlig veistrekning. Tunnelen er  meter lang, og ble åpnet i 2002.

Rein har flere ganger gått inni tunnelen. Den 5. august 2014 måtte tunnelen stenges grunnet dette. Til nå er det satt opp ferist foran begge innslagene.

## Referanser


## Se også
*Skjåholmen tunnel
*Veitunneler i Norge
Kneippbrød

**Kneippbrød** er brød av sammalt hvetemel. Det er oppkalt etter den tyske presten og legen Sebastian Kneipp (1821&ndash;1897), som ellers var kjent for sin «vannkur» (Kneippkuren). Kneippbrødet kom til Norge etter at forlagsbokholder Søren Mittet fikk med seg brødoppskriften etter et kuropphold i Bayern. Baker Hansen i Oslo fikk i 1895 dr. Kneipps lisens til å bake og selge brødet. Navnet ble deretter raskt kopiert av andre bakerier. Kneippbrød var også ett av de sentrale elementene i Oslofrokosten, opphavet til den norske matpakkekulturen, som ble servert alle skolebarn i Oslo-området fra 1935. Dr. Kneipps originale oppskrift inneholdt mer grovt mel enn det som anvendes i dagens kneippbrød. Kneippbrød skal laves av sammalt hvetemel, og skal veie 750 gram.

I dag spiser nordmenn mest brød i Europa og kneippbrødet er det desidert mest bakte brødet. I 2006 ble det solgt over 60 millioner ferske kneippbrød i Norge, noe som tilsvarte at hver nordmann spiste mer enn ett kneippbrød i måneden.

Navnet *kneippbrød* er mest kjent i de skandinaviske landene, men i de senere årene har navnet dukket opp i Tyskland som en varemerkebeskyttet betegnelse på spesialbrød og –mel.

100 g kneippbrød inneholder ca. 10 g protein og 53 g karbohydrater og gir 1100 kJ (260 kcal) energi.

## Referanser


## Eksterne lenker

* Kneippbrødets historie
* Matoppskrift på kneippbrød
Oslofrokosten

**Oslofrokosten** ble innført i skoleåret 1929-1930 ved noen skoler i Oslo, og i 1932 ble den innført ved alle skoler i byen. Den ble servert tre kvarter før skolestart, slik at barna hadde femten minutter til lek før første time. Fra 1935 fikk alle elever som ønsket det, frokost. Frokosten var satt sammen av professor dr. med. Carl Schiøtz ut fra vitenskapelige kriterier for næringsrik mat med mye vitaminer og mineraler. 

I mars 1943 var oslofrokosten innskrenket, men det var fortsatt kålrotskive på 60-70 gram til 11&nbsp;000 barn. De som leverte inn trankort, fikk 10 gram tran.

Frokosten serveres ikke på skolene lenger.

## Meny
Menyen besto av:
* 1/3–1/2 liter melk
* to små kneippkavringer eller to knekkebrød med margarin og mysost
* Kneippbrød (grov type) med margarin og mysost 
* et halvt eple eller en halv appelsin – eller 100 gram gulrot eller kålrot 
* en teskje tran daglig i månedene med bokstaven r (vintermånedene)
Per 1967 bestod oslofrokosten av:
* 1/3–1/2 liter helmelk
* 100–150 gram kålrot eller 1/2 appelsin
* 1 teskje tran
* Hardt og mykt brød med riktig pålegg, f.eks. hvit ost, brun ost, torskeleverpostei
* 1 gulrot eller 1/2 eple


File:Oslofrokost1952.jpg|Oslofrokost på Bekkelaget skole i 1952.
File:Oslofrokost-gutter.jpg|Oslofrokost i 1956 


## Referanser


## Eksterne lenker
* «Skoleoverlege Carl Schiøtz: Oslofrokostens far» av Ola Alsvik, Oslo kommune, byarkivet
* «Bespisning på Osloskolene» på Stovnerporten
* «Skolemat — varm og kald» fra byarkivet
* «Skolemat» på kildenett.no
Sysendammen

**Sysendammen** er en steinfyllingsdam  i Eidfjord kommune i Vestland fylke.
Den ble påbegynt i 1974 og fullført i 1980. Dammen er 1160 meter lang, 81 meter høy og bredden i bunnen er 248 meter. Den består av 3,6 mill. m³ stein og morenemasse. 

Dammen demmer opp Sysenvatnet som er hovedmagasin for Sy-Sima kraftverk. Årlig middelproduksjon for kraftverket (Sy-Sima) er 1115 GWh. Magasinkapasiteten er på 450 millioner m³ og reguleringshøyden er 66 meter.

Vanntilførselen til Vøringsfossen reguleres av demningen og det er krav om minstevannføring i sommersesongen.

Det er mulig å kjøre frem til dammen med tilgang fra Rv7. 

## Referanser


## Eksterne lenker
* Statkraft SF
Gloppedalsura

**Gloppedalsura** eller **Gloppura** som ligger i Gjesdal og Bjerkreim i Rogaland blir omtalt som Nord-Europas største steinrøys. Den består av rasblokker som ligger oppå en endemorene. Den ble skapt for 10&nbsp;000 år siden da isbreene smeltet bort fra Gloppedalen. En stor endemorene demmet opp Hunnedalselvas tidligere løp mot Veen og Vikeså, og det ble dannet en innsjø i Byrkjedalsgryta. Terrassene i Byrkjedal 240 meter over havet vitner om denne morenedemte sjøen. Frost og tineprosesser fikk plutselig enorme mengder blokker og stein til å rase ut fra den sørlige fjellsiden. Raset la seg til ro som en 100 meter tykk ur oppå endemorenen, og Gloppedalsura var skapt.

## Sagnet om Gloppedalsura

Et gammelt sagn sier at det i gamle dager lå en gård i Gloppedalen, men folket der var gudløse, de drakk og sloss i de hellige juledagene. Da falt fjellet ned og begrov hele gården, men i sju samfulle år kunne folk høre en hane gale under steinene. Den hadde kommet oppi en kornbinge.

Sagnet er et typisk eksempel på et didaktisk moralsk sagn.

## Slaget i Gloppedalsura

Etter det tyske angrepet på Norge i 1940 mobiliserte de norske styrkene ved Svanedal Ullvarefabrikk i Oltedal. Soldater fra Nord-Jæren og sørover prøvde å møte tyskerne ved Bråstein. Nordmennene ble raskt presset tilbake til nye stillinger i Dirdal og i Gloppedalsura. Den 22. april 1940 angrep tyske styrker Gloppedalsura fra Veen. Her fungerte de store steinblokkene som en naturlig festning for de norske forsvarerne. De første trefningene skjedde cirka klokken 9 om morgenen. Tyskerne angrep både på bakken og med fly, og kampene fortsatte helt til et kraftig tysk angrep klokken 19. De norske soldatene trakk seg da tilbake til Byrkjedal.

Nordmannen Georg Pettersen fra Oslo falt i slaget. Det er forskjellige rapporter om hvor mange tyske soldater som falt. På minnesmerket står det at 44 tyske soldater falt. I boken «Kampene i Rogaland og Indre Hardangeravsnitt», som Den krigshistoriske avdeling i Det norske forsvarsdepartementet ga ut i 1952, står det at 32 tyskere mistet livet under kampene. Det kan imidlertid kun dokumenteres at 12 tyskere falt i slaget. I løpet av kamphandlingene slaget var en del av, er det dokumentert minst 29 drepte tyskere.

## Referanser
Norgesmesterskapet i boksing 1920

**Norgesmesterskapet i boksing 1920** ble arrangert av Norges Bokseforbund ved Brage 20. og 21. mars i Cirkus/Verdensteatret i Trondhjem.

To nye vektklasser ble introdusert (fluevekt og weltervekt) og vektgrensene var satt i overensstemmelse med de internasjonale vektgrenser.

Johan Sæterhaug vant kongepokalen i lettvekt. Johannes Røhme vant brukseier Huitfeldts premie. Peder Kjellberg vant Trondhjem Skøiteklubs premie. Louis Darbo vant Brages medlemmers premie.

## Medaljevinnere

## Kilder
* K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
* Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
* Adresseavisen 22. mars 1920
* Nidaros 22. mars 1920
Gjeving

**Gjeving** er et tettsted og en grunnkrets på fastlandet ved Lyngør i Tvedestrand kommune i Agder.

Gjeving har fast båtforbindelse med Lyngør og veiforbindelse med Tvedestrand og Risør. Siden starten av 2000-tallet har det vært en omfattende nyetablering på stedet, med utbygging av fritidsboliger, hotell med konferansefasiliteter, utesteder og nye boligfelt. Tettstedet har egen barnehage, matbutikk med «post i butikk» og flere marinaer. Der er også mange små næringsvirksomheter rettet mot det maritime miljøet, mot reiselivet, innenfor kreativitet eller håndverksbransjer. 

I 2019 ble Lyngørfjorden kystkultursenter åpnet på tomta til gamle Lyngør Båtbyggeri, som Egil Bjørn-Hansen startet i 1945. Senteret gir en mulighet til fordypning i områdets kulturarv og betydning for den nasjonale historien, og består av sjøfartssamlingen Lingard Skuteminne, et velkomstsenter for Raet nasjonalpark og en kulturell møteplass for foredrag og konserter. Samlingen består av skips- og skutemodeller, gallionsfigurer, historiske kart, med mer. 

Innbyggertallet i grunnkretsen Gjeving siden 2000:

## Se også
*Gjeving kvinneforening

## Referanser
Nilserudkleiva (Oslo)

::*Se [[Nilserudkleiva|pekerside]] for flere forekomster av Nilserudkleiva.*

**Nilserudkleiva** (1-29, 2-28) er en vei på Nordberg i bydel Nordre Aker i Oslo. Den starter ved et trekantkryss ved Kongleveien og går under Sognsvannsbanen og oppover i et relativt kupert terreng over Carl Kjelsens vei. Så flater det noe ut idet veien fortsetter opp til Peder Ankers vei.

Navnet er fra 1936 og kommer av husmannsplassen Nilserud, som lå under Nordberg. Bebyggelsen langs veien er overveiende privathus.

## Litteratur
* 

## Eksterne lenker
* Oslo kommunes bydelsoversikt
Alfred Quantrill

**Alfred Edward Quantrill** (født 22. januar 1897 i Rawalpindi i Britisk India, død 19. april 1968 i Trefriw i Conwy i Wales) var en engelsk landslagsspiller i fotball som spilte for fem engelske klubber i årene 1914 til 1932.

Quantrill spilte fire landskamper for .

## Biografi
Alfred Quantrill startet sin profesjonelle karriere i Derby County i august 1914 rett etter at første verdenskrig hadde brutt ut og han spilte 3 kamper for klubben før krigen stoppet all organisert fotball i England. I 1919 var han igjen klar for ligaspill for Derby, og året etter fikk han sin landslagsdebut for England i en kamp mot  den 15. mars 1920. England tapte denne kampen 1-2, men Quantrill fikk fornyet tillit og 10. april 1920 laget han sitt første, og eneste landslagsmål, da England slo  5-4.  
Alfred Quantrill spilte for *the Rams* fram sommeren 1921 da han gikk til Preston North End, og han var i denne klubben fram til august 1924. Deretter fulgte et kort opphold i Chorley før han gikk til Bradford Park Avenue. Quantrill avsluttet sin karriere i Nottingham Forest der han spilte fra 1930 til 1932.

## Karriere som fotballspiller
### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0

## Eksterne lenker
*
The Black Eyed Peas

**The Black Eyed Peas** (tidligere kun *Black Eyed Peas*, forkortet *BEP*) er en amerikansk hiphop-gruppe startet i 1995.
## Historikk

### Bakgrunn
I 1988 møttes will.i.am og Apl.de.ap i Breakdance-gruppen Tribal Nation. De to dannet gruppa A Tribe Beyond a Nation (ATBAN klann). 

### Black Eyed Peas
Et ferdig album ble skrinlagt av Ruthless Records, men i 1995 døde Eazy-E som grunnla plateselskapet av aids, og gruppa ble frigjort fra kontrakten.

Taboo ble også medlem i gruppa. Han var også rapper og danser. Black Eyed Peas ble det nye navnet til gruppa. De tre spilte mye i på konsertscener i Los Angeles. Fra juli 1997 til februar 1998 spilte gruppa inn 50 sanger; seksten av dem ble utgitt på albumet *Behind the Front*.

I 2000 ble Kim Hill medlem av gruppa, og i 2001 ble Kim Hill erstattet av Fergie. To år senere ble det nye albumet *Elephunk* utgitt.

Gjennombruddet kom sommeren 2003, da gruppa spilte som oppvarming på Justin Timberlakes og Christina Aguileras turné.

Bandet har opptrådt flere ganger på amerikanske TV-show som *[[X Factor|X-factor]]* og *[[American Idol]]*. I 2011 opptrådte de under SuperBowl-finalens *halftime show*, som blir sett av svært mange seere i USA hvert år. Senere i 2011 tok gruppa en pause på ubestemt tid etter at de hadde gitt ut singelen «Just can't get enough». 

Den 4.&nbsp;juni 2017 opptrådte The Black Eyed Peas på Ariana Grandes minnekonsert i Manchester for berørte familier etter terrorangrepet i Manchester uka før.

## Bandmedlemmer

### Per 2024
*will.i.am (William James Adams Jr.) – rapper, låtskriver og produsent, 1995–2011 og 2015–d.d.
*Apl.de.ap (Allan Pineda Lindo Jr.) – rapper og trommeslager, 1995–2011; 2015–d.d.
*Taboo (Jaime Luis Gómez) – rapper og gitarist, 1995–2011; 2015–d.d.

### På turné

* J. Rey Soul – vokalist, 2018–d.d.

### Tidligere

*Kim Hill – vokalist 1995–2002
*Fergie (Stacy Ann Ferguson) – vokalist 2002–2011 og 2015–2018

## Diskografi
*1998: *[[Behind the Front]]*
*2000: *[[Bridging the Gap]]*
*2003: *[[Elephunk]]*
*2006: *[[Fergie - The Dutchess]]*
*2006: *[[Monkey Business (album)|Monkey Business]]*
*2009: *[[The E.N.D.]]*
*2010: *[[The Beginning (Black Eyed Peas-album)|The Beginning]]*
*2018: *Masters of the Sun Vol. 1*
*2020: *Translation*
*2022: *Elevation*
## Eksterne lenker
* 
* 
*
John Brandts vei (Oslo)

**John Brandts vei** (1-97, 22-64) er en gate i bydel Nordre Aker i Oslo. Veien går opp fra øverst i Nordbergveien (ovenfor kolonihagene på Sogn). Den fikk navn i 1985 etter John Brandt, som eide Vestre Haugerud gård på 1800-tallet.

## Referanser


## Litteratur
*
Digital zoom

**Digital zoom** er en funksjon for å velge bildeutsnitt i et digitalkamera. I motsetning til optisk zoom velges ikke utsnittet ved hjelp av kameraoptikken, men ved hjelp av programvare.

Et bildeutsnitt som er valgt ved hjelp av digital zoom benytter bare en del av bildesensoren, avhengig av zoomforholdet. Det inneholder derfor færre bildepunkter enn ett fullt bilde, og dermed mindre bildeinformasjon. Vanligvis blir utsnittet omregnet til fullbilde ved å interpolere pixelopplysningen fra bildesensoren. Det samles ikke noe ekstra informasjon – optikken på kameraet forblir zoomet til kameraets innstilte effektive brennvidde.

Dersom hele bildesensoren blir lagret i et tapsfritt bildeformat i stedet for å bruke digital zoom er det mulig å oppnå like gode resultater med et bildebehandlingsprogram som med digital zoom.

## Eksterne lenker
* Understanding Digital Zoom: Explanation in the context of image interpolation, in addition to a visual example
Middelalderbyen

**Middelalderbyen** kan vise til 
*Middelalderbyen Oslo
*Middelalderbyen (København)
*Middelalderbyen (Sarpsborg)
London School of Economics

**The London School of Economics and Political Science**, som regel kalt **London School of Economics** **(LSE)**, er et spesialisert samfunnsvitenskapelig universitet i London. Det ligger i Houghton Street i Holborn i det sentrale London, tvers over Aldwych og ved siden av Royal Courts of Justice. LSE er en ledende utdanningsinstitusjon for samfunnsvitenskap og relaterte disipliner, og regnes blant verdens beste universiteter. På bachelornivå har LSE den laveste inntaksprosenten i hele Storbritannia. Studieprogrammene ved skolen omfatter samfunnsøkonomi og finans, statsvitenskap, sosiologi, antropologi, historie, jus, analytisk filosofi, andvendt matematikk, samt relaterte fagfelt. 

## Bakgrunn
Universitetet ble grunnlagt i 1895 av Sidney Webb, Beatrice Webb og George Bernard Shaw. Skolen ble del av University of London i 1900 som dets samfunnsøkonomi-fakultet. De første vitnemål ble tildelt i 1902.

Skolen er blant annet kjent som sentral innen utviklingen av sosialantropologien. Kjente personer innen faget, som for eksempel Maurice Bloch og Jonathan Parry, har jobbet der. Økonomen Friedrich August von Hayek jobbet der på 1930-tallet.

Politisk har studentmassen ved LSE pleid å være mer venstreorientert enn tilfellet er ved andre eliteuniversiteter som Oxford og Cambridge, men dette endret seg i 1960-årene da den daværende rektoren Walter Adams forsøkte å endre på dette. Anthony Giddens, tidligere rektor ved LSE, regnes som skaperen av Third Way-filosofien som har blitt fulgt av Tony Blair og Bill Clinton. Skolen har en internasjonal profil, og studentene har bakgrunn fra mange forskjellige land.

## Rangeringer
LSE ble rangert som nummer 3 av 126 britiske universiteter på Complete University Guides liste for 2016.

THE World University Rankings 2014-2015 plasserte LSE som det 13. av de 500 beste universitetene i verden. I QS World University Rankings for 2014 rangerte universitetet som nummer 71 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.

Den nasjonale undersøkelsen Research Assessment Exercise i 2008 viste at LSE kom på delt andreplass (sammen med Oxford), og var Storbritannias beste universitet innen bl.a. økonomi, antropologi, jus og Europastudier.

## Referanser


## Eksterne lenker
* 
*
Norgesmesterskapet i boksing 1923

**Norgesmesterskapet i boksing 1923** ble arrangert av Norges Bokseforbund ved Høibraatens Idrætsforening 17.–18. mars i Drammens Theater og ved 
Sportsklubben Brage 24.–25. mars i Arbeiderforeningens sal i Trondhjem.

Det ble ikke utdelt noe mesterskap i fluevekt. Stevnet ble avbrutt kl. 3 om natten i Drammen. Peter Olai Sandstøl, Oddmund Gravem, Fredrik Michelsen og Arthur Olsen vant kvartfinalene og ble kvartmestere.

Kongepokalen var satt opp i lett tungvekt og vunnet av Knut Espetvedt.

## Medaljevinnere

Aage Pedersen, Bragerøens AK er oppført med en sølvmedalje i
jubileumsskriftet *Drammens Atleklubb 50 år*, mens han er henvist til bronseplass i avisen Nidaros fra 19. mars 1923.

## Kilder
* K. Vilh. Amundsen (red): Idrætsboken. IV : Cykling, Ridning, Svømning, Fjeldsport, Boksning, Idræt og Helse, Idrættens Ansvar. Kristiania: Aschehoug. 1923.
* Egil Røyving (2000): Klar- boks! Erindringer om norsk boksing gjennom et århundre. Oslo: Norges Bokseforbund.
* Adresseavisen 26. mars 1923
* Nidaros 19. mars 1923
* Nidaros 26. mars 1923
Domkirkeodden (museum)

**Domkirkeodden**, tidligere **Hedmarksmuseet**, er et kulturhistorisk museum på Domkirkeodden i Hamar som består av Storhamarlåven, Domkirkeruinene på Hamar med glassvernebygg, folkemuseum og urtehage. Det er en del av Anno museum. 

Storhamarlåven var i bruk inntil man i 1963 besluttet å bygge om 1700-tallsbygningen til et moderne museum etter tegninger av arkitekt Sverre Fehn. Ombyggingen ble tildelt arkitekturprisen Betongtavlen for 1976.

Stiftelsen Domkirkeodden eier eiendommene og bygningene til Hedmarksmuseet og  Kirsten Flagstad-museet. Den ble stiftet 1. januar 2005. I perioden fram til dannelsen av Hedmark fylkesmuseum i 2009, inngikk også Prøysenhuset og Norsk utvandrermuseum.

## Bispegården og Storhamarlåven
Storhamarlåven ble bygget over bispegården på Hamar, da den var blitt forlatt og ødelagt av svenskekongens soldater i 1567. I 1947, da utgravningen begynte, var låven med fjøs, stall og låve enda i bruk, men i 1963 bestemte man seg for å bygge et moderne museum av låven. Arkitekten Sverre Fehn, som tegnet museet, kom opp med en idé som bevarer restene av både bispegården og Storhamarlåven, i tillegg til å legge til rette for framtidige utgravninger. 

Inni bygningen finner man en utstilling av de arkeologiske funnene på Åker gård og domkirkeodden, samt gjenstander fra distriktets kulturhistorie. Der er også en aula til konferanser, konserter, teaterforestillinger og møter.

## Uteområdene
Oplandenes Folkemuseum ble opprettet i 1906, og ble flyttet til domkirkeodden i 1912–1914. Museet har rundt 70 bygninger fra Hamar, Ringsaker, Løten og Stange. Det første var hovedbygningen fra Grimsrud gård (oppført 1775) fra Helgøya. 

Urtehagen ligger ved siden av Storhamargården og ble anlagt i 1975. Den bygger på arven fra de katolske munkene, som fulgte med domkirken. Pilegrimer brukte å ta med seg urter fra sydlige land, som munkene dyrket i hagene sine. De ble brukt til medisin. Da domkirken ble lagt i ruiner på 1500-tallet vokste urtehagen vilt. Hamarkaupangen var dessuten kjent for sine eple- og kirsebærhager.

Muséets arrangerer Middelalderfestivalen på Hamar og vandreforestillingen *[[Hamarkrøniken|En Hamarkrønike]]*. 

Storhamar barn N.jpg|Storhamarlåven
Bishop castle Hamar.jpg|Rester av bispegården

## Se også
* Domkirkeodden naturminne
* Domkirkeruinene på Hamar

## Eksterne lenker
* 
* Museumsnatt 
* En Hamarkrønike
George Thornewell

**George Thornewell** (født 8. juli 1898 i Romiley, Stor-Manchester, England, død 6. mars 1986 i Derby, Derbyshire, England) var en engelsk landslagsspiller i fotball som spilte for fire engelske klubber.

Thornewell spilte fire landskamper for .

## Biografi
George Thornewell startet sin profesjonelle fotballkarriere i Derby County i mai 1919. Fire år senere fikk han sin landslagsdebut for England da de spilte mot  i Stockholm. Kampen endte 4-2 og Thornewell noterte seg for et av målene.

I desember 1927 gikk George Thornewell til Blackburn Rovers før han i 1929 returnerte til Derbyshire for å spille for Chesterfield. Hans fjerde og siste klubb var Newmark Town som skrev kontrakt med i august 1932.

Etter fotballkarrieren drev han i mange år en pub i Duffield.

## Karriere som fotballspiller

### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
Posletten

**Posletten** (italiensk: *Val padana* eller *Pianura Padana*) er en slette som dekker store deler av nordlige Italia. Sletten grenser til Alpene i nord, Appenninene i sør og Adriaterhavet i øst. På grunn av elven Po og alle sideelvene dens ligger forholdene godt til rette for landbruk i dette området. Landbruk er en viktig næring for dem som bor her, men området er også et av de viktigste industriområdene i Europa. De største byene finner man der hvor sletten møter fjellmassivene, slik som Milano, Torino, Bologna og Verona.

Podalen er et betydelig geografisk trekk for Italia. Den strekker seg bortimot 650 km i øst-vestlige retning og dekker et areal på , inkludert den venetianske delen, som ikke egentlig er del av Poelvens dalstrøk. Den strekker seg fra de vestlige Alpene og til Adriaterhavet. Flatlandet i områdene Veneto og Friuli er ofte betraktet som adskilt ettersom de ikke har avløp til Poelven, men de utgjør til sammen et uavbrutt sletteområde.

## Eksterne lenker
* 
* «Po Valley panorama map». *Red Geographics*. 2004–2009.
* «The Po Basin Water Board, Italy» . *CABRI-Volga*.
Khan Younis

**Khan Younis** (arabisk:خان يونس); *(bokstavelig [[Jona|Yunus]]' [[karavanserai]])* er en by og en tilstøtende flyktningleir,  Khan Younis-leiren, som ligger på den sørlige delen av Gazastripen. Ifølge det palestinske statistiske sentralbyrået hadde byen, flyktningleiren og de nærliggende områdene før Gazakrigen 200 000 innbyggere. Stedet ligger nord for Rafah og sør for Deir al-Balah. Øst for Khan Younis ligger Abasan al-Kabera og to km sørvest for byen ligger Abasan al-Saghira.

Byen ble svært ødelagt under Gazakrigen fra 2023.

## Historie
### Opprinnelse
Khan Younis ble grunnlagt på 1300-tallet. Den begynte som et karavanserai (khan), bygd av emir Younis i 1387. Byggmesteren var *Younis ibn Abdallah an-Nauruzi ad-Dawadar*, hvorav navnet. Han var øverste sekretær til en av de høyeste offiserer til Barqūq, mamlukkenes første sultan i Egypt. Hensikten var å beskytte karavaner, pilegrimer og andre reisende. Senere ble den et viktig handelssted, med ukemarked hver torsdag med tilreisende kjøpmenn fra naboregionene.

### Osmansk tid
Pierre Jacotin kaller landsbyen *Kan Jounes* på sitt kart fra 1799, mens Edward Robinson i 1838 noterer seg *Khan Yunas* som en muslimsk landsby i distriktet Gaza. I 1863 besøkte den franske oppdager Victor Guérin  Khan Yunis. Han fant at den hadde omlag tusen innbyggere, og at mange frukttrær, særlig  aprikostrær, var plantet i området.

### Flyktningeleiren
Flyktningsleiren ble grunnlagt i 1948 og holdt til å begynne med 35 000 flyktninger, stort sett fra landsbyene i Beersheba-området lenger mot øst.  Antallet flyktninger inklusive barna deres var av UNRWA registrert til å være 68.000 (2010).

### Massakren i 1956
En etterforskning laget av UNRWAs tjenestemenn fant ut at minst 275 sivile i Khan Younis, av dem 140 flyktninger og 135 innbyggere, ble drept av israelske styrker den 3. november 1956, under Sinaikrigen. Et ukjent antall av disse var blitt henrettet. Da Israel trakk seg tilbake i mars 1957 ble det funnet en massegrav i Kahn Youins med 40 menneskelik, antageligvis arabere, som hadde hendene bundet bak ryggen og som var blitt skutt i bakhodet. 

### Khan Younis i al-Aqsa-intifadaen
Khan Younis var blant de steder som ble hardest rammet under den Andre intifadaen. I perioden 2000–2004 ødela israelske militære rundt 400 hus der. Flyktningleiren ble særlig hardt rammet.

Stedet er også kjent som Hamas' hovedkvarter.

### Gazakrigen fra 2023
Byen ble svært ødelagt av israelske luftangrep og bakkeangrep i Gazakrigen fra 2023.

## Referanser




## Eksterne lenker
*
Kristiansand domkirke

**Kristiansand domkirke** er hovedkirke for Agder og Telemark bispedømme og menighetskirke for Domkirken menighet i Kristiansand. Den nåværende kirken er den tredje domkirken i byen og den fjerde kirken på Torvet i Kristiansand.

## Bygningen
Kirken er bygd etter tegning av arkitekt Henrik Thrap-Meyer og er en av landets største. Kirken har en forenklet gotisk spissbuestil, og betegnes som nygotikk. Bygningen er 70 meter lang og 39 meter bred, og tårnet er 70 meter høyt. Opprinnelig hadde kirken 2&nbsp;029 sitteplasser og 1&nbsp;216 ståplasser. I dag er den godkjent for 1&nbsp;500 mennesker.

For å kunne utnytte de gamle murene fra kirken som brant i 1880, ble alteret lagt mot vest, mens kirker normalt pleier å ha alteret i øst. 

Bygningsarbeidene ble ferdige 1. februar 1885, og hadde da kostet totalt 240&nbsp;000 kroner. Blant annet gikk det med 700&nbsp;000 murstein à 2 øre. Kirken ble vigslet 18. mars 1885 av stiftsprost Johan M. Brun som var fungerende biskop.

Under angrepet på Norge 9. april 1940 ble toppen av kirketårnet skutt av etter det ble truffet av en granat fra det tyske skipet Karlsruhe. Tyskerne var raskt i gang med å få fikset spiret, granaten som streifet tårnet slo ned med handelshuset Slottet som ligger ved foten av Baneheia

## Utsmykning
Kunstneren Eilif Peterssens altertavle «Jesus og Emmausvandrerne» stod ferdig i 1886, et år etter at den skulle vært overlevert. Bildet ble malt i Roma, der kunstneren oppholdt seg da han mottok oppdraget.

I 1930 ble kirken utstyrt med glassmalerier. De var utført av Carl Kristensen, og motivkretsen er hentet fra ''Det nye testamentet''.

## Bildegalleri

Fil:Kristiansand Domkirke.jpg|Kristiansand domkirke
Fil:Kristiansand Domkirke - Inne.jpg|Inne i kirken
Fil:Kristiansand domkyrkje preikestol.jpg|Prekestol
Fil:Kristiansand domkyrkje orgelet..jpg|Orgelet før 2011
Fil:Kristiansand Domkirke by night.jpg|Om natten


## De tidligere kirkene

Kristiansand fikk sin første kirke i 1645 som ble kalt «Trefoldighetskirken». Den ble vigslet 21. juni 1646. Det var en liten kirke bygd i tre. 

Kristiansand ble stiftstad og bispesete i 1682. Byen måtte da også få en standsmessig kirke, og stiftets første katedral fikk navnet «Vor Frelsers Kirke». Den var bygd i stein og ble vigslet av biskop Hans Munch i 1696, men brant ned allerede i 1734. 

Byens tredje kirke og andre domkirke ble vigslet i 1738 av biskop Jacob Kærup. Denne kirken gikk med i bybrannen 18. oktober 1880. 

Dagens kirke ble så reist på samme sted hvor alle de tre tidligere kirkene hadde stått.

## Referanser


## Eksterne lenker
* 
* 
*Kristiansand domkirke hjemmeside
* Kirkebygget  (Domkirkens nettsted)
* agderkultur.no om Kristiansand domkirke
* Kristiansand domkirke 1738 – 1880 (Vest-Agder fylkesmuseum)
* Virtuelle Kristiansand Domkirke, 360° Panoramabilder
* Utsikt fra kirketårnet. Video.
* Kristiansand domkirke på kirkenorge.no
Knut Hjeltnes

**Knut Hjeltnes** (1951–2024) var en norsk diskoskaster og kulestøter som representerte IL Gular. På slutten av 1970-åra og begynnelsen av 1980-åra var han en av de beste mannlige friidrettsutøverne i Norge. Han vant de fleste NM i kule og diskos i den perioden. Han satte norsk rekord i diskos med 69,62 i 1985; rekorden var fortsatt gjeldende i 2023. I 1977 ble han som første norske utøver tatt for bruk av doping, og ble utestengt fra all idrett i ett år.

## Karriere
Knut Hjeltnes ble nummer fem i diskos under EM 1978 og nummer fire i samme øvelse under EM 1986. Under Sommer-OL i 1976 i Montréal kom han på sjuendeplass og i OL i Los Angeles i 1984 oppnådde han fjerdeplass, mens han fire år senere igjen kom på sjuendeplass under OL i Seoul. Han ble nummer fire i verdenscupfinalen i 1979. 

### Doping
Sommeren 1977 ble Knut Hjeltnes som første norske utøver tatt for bruk av doping, og ble utestengt fra all idrett i ett år. Kasteøvelsene i friidrett var trolig de som var mest berørt av dopingbruk på 1970- og 1980-tallet. Hjeltnes innrømmet at han hadde tatt anabole steroider.

### Etter idrettskarrieren
Knut Hjeltnes ble i 1978 uteksaminert fra Brigham Young University. Senere arbeidet han i perioder innen salg og markedsføring for Nike International og Microsoft. Etter å ha lagt opp som idrettsutøver var han i perioden 1994-1997 diskostrener for Norge. I 1996 gjorde Hjeltnes combeback i diskos og var nær ved å klare kvalifiseringskravet til VM dette året.

Fra 1999 til 2013 var han idrettsinstruktør ved United States Military Academy i West Point i USA.

## Meritter
* 5 kongepokaler
* 20 NM-gull i kule og diskos
* OL 1976 7.-plass i diskos
* EM 1978 5.-plass i diskos
* VC-finale 1979 4.-plass i diskos
* OL 1984 4.-plass i diskos
* EM 1986 4.-plass i diskos
* Gjeldende norsk rekord i diskos med 69,62 meter.

## NM-medaljer

## Se også
* Norske rekorder i friidrett
* Mestvinnende utøvere i NM i friidrett

## Referanser




## Litteratur
* *Dopet. Knut Hjeltnes forteller* (ført i pennen av Jan Hedenstad) – ISBN 82-05-12002-1

## Eksterne lenker
*
Det teleologiske gudsbevis

Gudsbeviset tar utgangspunkt i at det synes å være en plan og hensikt i universet. Eikenøtten blir til eiketreet, stjernene beveger seg i baner, alt synes å skje etter en hensikt eller en plan. Denne typen bevis kalles teleologiske, fordi en teleologisk forklaring forklarer fenomenet ut fra mål eller hensikt.

Slike bevis har mistet mye av sin appell etter fremveksten av moderne vitenskap. Hvilke – enten det nå dreier seg om fysikk eller biologi – forklarer fenomener i naturen ut fra årsaker eller tilfeldighet, og som klarer seg uten hensiktsbegrepet i alt som har å gjøre med ikke-bevisste fenomener.

Selv om det utvilsomt finnes en god del orden i universet, er det høyst sannsynlig at det også eksisterer kaos. Man kan også stille spørsmål om det er mulig på en meningsfull måte å hevde at summen av alt har en hensikt.
Brett Hull

**Brett Andrew Hull** (født 9. august 1964 i Belleville i Ontario i Canada) er en tidligere, canadisk ishockeyspiller i NHL og sønn av den legendariske Bobby Hull. Han la opp i 2005 etter 741 scoringer, noe som plasserte ham på tredjeplass totalt i NHLs historie, kun slått av Wayne Gretzky og Gordie Howe. Med 650 assistpoeng endte han med totalt 1391 poeng i NHL.

Kallenavnet hans var «*The Golden Brett*»

## Meritter
* Lady Byng Memorial Trophy 1990
* Hart Memorial Trophy 1991
* Lester B. Pearson Award 1991
* Stanley Cup 1999, 2002
* World Cup 1996

## Klubber
* Calgary Flames
* St. Louis Blues
* Dallas Stars
* Detroit Red Wings
* Phoenix Coyotes

## Karrierestatistikk

## Referanser


## Eksterne lenker
*
George Henry Richards

**George Henry Richards** (født 10. mai 1880 i Bulwell, Nottinghamshire, England, død 1. november 1959 i Derby, Derbyshire, England) var en engelsk landslagsspiller i fotball som spilte for en engelsk klubb i årene 1902 til 1914.

Richards spilte én landskamp for .

## Biografi
George Henry Richards startet sin profesjonelle fotballkarriere i Derby County i april 1902, og hans første kamp for klubben var en ligakamp mot Sheffield Wednesday. I juni 1909 fikk han sin første, og eneste, landskamp for England da de spilte mot Østerrike i Wien. Richards spilte for Derby fram til 1914 da han la opp som spiller.

## Karriere som fotballspiller

### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0

## Eksterne lenker
*
Serravalle

**Serravalle** er San Marinos mest folkerike kommune (castello). Det største stedet i kommunen er Dogana, som også er landets største by. Kommunen har  innbyggere (februar 2014).

## Referanser
Acquaviva

**Acquaviva** er en kommune (castello) i San Marino. Her ligger en av verdens mest berømte motor-crossbaner, Baldasserona. Den har  innbyggere (februar 2014).

## Referanser
Ashland County

**Ashland County** er navnet på to fylker i USA:

*Ashland County (Ohio)
*Ashland County (Wisconsin)

## Se også
*Ashland
Borgo Maggiore

**Borgo Maggiore** er en av San Marinos ni kommuner (castello). Administrasjonstedet heter Mercatale og er en av landets tre byer. Kommunen har  innbyggere (februar 2014).

## Referanser
Lafayette County

**Lafayette County** er navnet på seks fylker i USA:

*Lafayette County (Arkansas) 
*Lafayette County (Florida) 
*Lafayette County (Mississippi) 
*Lafayette County (Missouri) 
*Lafayette County (Wisconsin) 
*Lafayette Parish i Louisiana
Buffalo County

**Buffalo County** er navnet på tre fylker i USA:

*Buffalo County (Nebraska) 
*Buffalo County (Sør-Dakota) 
*Buffalo County (Wisconsin)
Crawford County

**Crawford County** er navnet på elleve fylker i USA:

*Crawford County (Arkansas)
*Crawford County (Georgia)
*Crawford County (Illinois)
*Crawford County (Indiana)
*Crawford County (Iowa)
*Crawford County (Kansas)
*Crawford County (Michigan)
*Crawford County (Missouri)
*Crawford County (Ohio)
*Crawford County (Pennsylvania)
*Crawford County (Wisconsin)
Monroe

Navnet eller begrepet **Monroe** har flere betydninger:
*Monroe (Louisiana), en by i Louisiana, USA.
*Monroe County i Alabama 
*Monroe County i Arkansas 
*Monroe County i Florida 
*Monroe County i Georgia 
*Monroe County i Illinois 
*Monroe County i Indiana 
*Monroe County i Iowa 
*Monroe County i Kentucky 
*Monroe County i Michigan 
*Monroe County i Mississippi 
*Monroe County i Missouri 
*Monroe County i New York 
*Monroe County i Ohio 
*Monroe County i Pennsylvania 
*Monroe County i Tennessee
*Monroe County i Vest-Virginia 
*Monroe County i Wisconsin
Vernon County

**Vernon County** er navnet på to fylker i USA:

*Vernon County (Missouri)
*Vernon County (Wisconsin)

Se også:
*Vernon Parish, Louisiana
Skule Torsteinsson

**Skule Torsteinsson** (norrønt *Skúli Þórsteinsson*) var en islandsk skald på 1000-tallet. Han var sønnesønn av den strie skalden Egil Skallagrimson og tilknyttet hirden til ladejarl Eirik Håkonsson i Trøndelag. En kort opptegnelse av livet hans blir gitt i avslutningen av farfarens saga, *[[Egils saga]]*:

:Av sønnene til Torstein var Torgeir den sterkeste, men Skule var størst. Han bodde på Borg etter faren sin. Skule var lenge i viking. Han var stavnbu hos Eirik jarl på Jernbarden den gang kong Olav Tryggvason falt. Skule hadde vært med i syv slag på vikingferdene sine *og ble ansett for å være enestående bestemt og tapper. Han dro tilbake til Island etterpå og ble bonde på Borg hvor han levde til han ble gammel og det er mange folk som nedstammer fra ham.*

Skule har også en mindre andel i *[[Gunnlaug Ormstunges saga]]* hvor han introduserer skalden Gunnlaug Ormstunge for Eirik jarl. *Skáldatal* lister dem begge som hirdskalder for jarlen. Med tanke på farfarens strider med sønnene til Harald Hårfagre er det ikke vanskelig å forstå at Skule knyttet seg til Eirik jarl.

Noen få fragmenter fra Skules skaldekvad er blitt bevart for ettertiden. Snorre Sturlason i *[[Olav Tryggvasons saga]]* siterer to vers hvor Skule husker tilbake på sin deltagelse i slaget ved Svolder:

Fire andre fragmenter som synes å komme fra samme kvad blir også sitert i *Skáldskaparmál* av Snorre. Kvadet ble diktet da Skule var blitt gammel og lot minnet dvele ved sin ungdoms tid i krig.

## Referanser


## Eksterne lenker
* Eysteinn Björnsson (2002): *Index of Old Norse/Icelandic Skaldic Poetry* på: «Skálda- & vísnatal norrœns miðaldakveðskapar» Se spesielt «Skúli Þórsteinsson» som benytter ulike utgaver. (Islandsk)
*  ''Skáldskaparmal'' (engelsk)
*  Skúli Þórsteinsson: Lausavísa (norrønt)
Pierre-Charles Le Sueur

**Pierre-Charles Le Sueur** (født ca. 1657 i Artois i Frankrike, død 17. juli 1704 i Havanna på Cuba) var en fransk utforsker og pelshandler i Nord-Amerika.

## Biografi
Le Sueur kom til Canada sammen med jesuittene til deres misjonsstasjon i Sault Sainte Marie. Etter en kort tid gikk han over til pelshandel og ble en *[[coureur des bois]]* og fangstmann i regionen Pays-d'en-Haut ved De store sjøene.

Omkring 1683 mottok han noen prøver på blåaktig leire fra midtpartiet av en sideelv til Mississippi og tok den med tilbake til Frankrike for å bli analysert der. Kjemikeren Alexandre L'Huillier mente at dette var fra kobber.

Le Sueur vendte tilbake til Ny-Frankrike for å utgrave en gruve der leiren var fra, men ble stanset; blant annet fengslet for å ha gått uit over sine handelsprivilegier. Han var nærværende ved den formelle erklæring av fransk herredømme over Canada, foretatt i 1689 av Nicholas Perrot i Green Bay.

I 1700 var han med i gruppen som gikk opp til innsjøene Great Lakes og til elven Mississippi i Minnesota, helt til St. Anthony-fallene. Året derpå gikk han sørover hele veien til elvens munning. 

Et fylke i Minnesota er oppkalt etter ham; Le Sueur County.

## Referanser


## Litteratur
*Charles Alexandre Le Sueur Works of Art on Paper at Purdue University Libraries, Archives and Special Collections
*
*Upham, Warren (1969) Minnesota Geographic Names. Minnesota Historical Society: St. Paul, MN
*Durand, Paul (1994) Where the Waters Gather and the Rivers Meet: An Atlas of the Eastern Sioux. Prior Lake, MN
Montegiardino

**Montegiardino** er en av de ni kommunene eller «castelli» i San Marino. Den har 906 innbyggere (februar 2014).

## Referanser


¨